《过庐陵》
宋代·黄师参

昔年楼迹处，今访不知门。华屋半尘土，故人馀子孙。

少留谁共语，欲去转销魂。落日江楼望，江山空复存。

作者简介：黄师参，男，中国三山（今福州市）人，诗人。师参字子鲁，号鲁庵。嘉定十三年（1220）进士。官国子学正、南剑州添差通判。许应龙东涧集卷六有黄师参转一官制。事见 《淳熙三山志》 卷三二。